
Betegtájékoztató: Információk a felhasználó számára

[bookmark: _Hlk56681392]Melatonin Vitabalans 1 mg tabletta
Melatonin Vitabalans 2 mg tabletta 
Melatonin Vitabalans 4 mg tabletta 

melatonin


Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További kérdéseivel forduljon kezelőorvosához vagy gyógyszerészéhez.
· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:
[bookmark: _Hlk56681753]1.	Milyen típusú gyógyszer a Melatonin Vitabalans és milyen betegségek esetén alkalmazható?
2.	Tudnivalók a Melatonin Vitabalans szedése előtt
3.	Hogyan kell szedni a Melatonin Vitabalans-ot?
4.	Lehetséges mellékhatások
5. Hogyan kell a Melatonin Vitabalans-ot tárolni?
6.	A csomagolás tartalma és egyéb információk


1. Milyen típusú gyógyszer a Melatonin Vitabalans és milyen betegségek esetén alkalmazható?

[bookmark: _Hlk56684671]A Melatonin Vitabalans hatóanyaga, a melatonin, a szervezet által termelt természetes hormonok családjába tartozik.
A melatonin segít szabályozni a szervezet nappali és éjszakai ritmusát.

A Melatonin Vitabalans alkalmazási területei:
· felnőtteknél az úgynevezett „jet lag” rövid távú kezelése. A „jet lag” az időzónák közötti utazás során az időeltolódás miatt jelentkező tüneteket jelenti.
· a figyelemhiányos hiperaktivitás-zavarban (ADHD) szenvedő gyermekek és serdülők (6–17 évesek) álmatlansága, amennyiben más egészséges alvási szokások nem bizonyultak elég hatékonynak.


2. Tudnivalók a Melatonin Vitabalans szedése előtt

Ne szedje a Melatonin Vitabalans-ot:
-	ha allergiás a melatoninra vagy a gyógyszer (6. pontban felsorolt) egyéb összetevőjére.

Figyelmeztetések és óvintézkedések
A Melatonin Vitabalans szedése előtt beszéljen kezelőorvosával vagy gyógyszerészével, ha Ön
· epilepsziában szenved;
· vesebetegségben szenved;
· májbetegségben szenved;
· cukorbetegségben vagy csökkent glükóz-toleranciában szenved, mivel ez a gyógyszer növelheti a vércukorszintet
· autoimmun betegségben szenved (amelyben a szervezetet a saját immunrendszere „támadja meg”).
 
Ha májbetegségben, vesebetegségben vagy autoimmun betegségben szenved, a Melatonin Vitabalans alkalmazása nem ajánlott.

A fogamzóképes nőknek a kezelés alatt fogamzásgátlót kell használniuk. A Melatonin Vitabalans hatását azonban bizonyos fogamzásgátlók befolyásolhatják, lásd az „Egyéb gyógyszerek és a Melatonin Vitabalans” című részt, továbbá kérjen tanácsot kezelőorvosától.

Gyermekek és serdülők
Ne adja ezt a gyógyszert 18 év alatti gyermekeknek vagy serdülőknek „jet lag” kezelésére, mivel biztonságossága és hatásossága ezen javallatra nem ismert. 
Ne adja ezt a gyógyszert 6 év alatti gyermekeknek, mivel biztonságossága és hatásossága nem ismert.

Egyéb gyógyszerek és a Melatonin Vitabalans
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről. Ezek a gyógyszerek a következők lehetnek:

· Fluvoxamin (depresszió és rögeszmés-kényszeres zavarok kezelésére szolgál)
· Kinolonok és rifampicin (bakteriális fertőzések kezelésére alkalmazzák)
· Ösztrogének (fogamzásgátló gyógyszerekben vagy hormonpótló terápiában alkalmazzák)
· Karbamazepin (epilepszia kezelésére szolgál)
· 5- vagy 8-metoxi-pszoralén (5- és 8-MOP) (bőrbetegségek, például pikkelysömör kezelésére alkalmazzák)
· Úgynevezett adrenerg agonisták/antagonisták (például bizonyos típusú, az erek összehúzásával a vérnyomást szabályozó gyógyszerek, orrdugulás-csökkentők, vérnyomáscsökkentő gyógyszerek)
· Úgynevezett opioid agonisták/antagonisták (pl. kábítószer-függőség kezelésére alkalmazott gyógyszerek)
· Úgynevezett prosztaglandin-gátlók (pl. nem-szteroid gyulladáscsökkentő gyógyszerek)
· Depresszió kezelésére szolgáló gyógyszerek (antidepresszánsok)
· Triptofán
· Benzodiazepinek és nem benzodiazepin típusú altatók (alvást elősegítő gyógyszerek, pl. zaleplon, zolpidem és zopiclon).
· Tioridazin (szkizofrénia kezelésére)
· Imipramin (depresszió kezelésére)
· Warfarin (vérrögképződés megelőzésére) –vérrögképződés-vizsgálat (INR vizsgálata) lehet szükséges a pontosabb ellenőrzéshez.
· Úgynevezett béta-blokkolók (magas vérnyomás kezelésére alkalmazott gyógyszerek), mivel ezek a gyógyszerek csökkenthetik a melatonin hatását.
· Nifedipin (magas vérnyomás kezelésére alkalmazott gyógyszer), mivel a melatonin csökkentheti a nifedipin hatását.
· Nem-szteroid gyulladáscsökkentő gyógyszerek, például acetilszalicilsav és ibuprofén.
· A dohányzás csökkentheti a melatonin hatását.

A Melatonin Vitabalans egyidejű bevétele étellel, itallal és alkohollal
Ne igyon alkoholt a Melatonin Vitabalans szedése előtt, alatt és után, mert az csökkenti a Melatonin Vitabalans hatékonyságát.

Terhesség, szoptatás és termékenység
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.

Fogamzásgátlók fogamzóképes nők és fiatal lányok számára
A fogamzóképes nőknek és fiatal lányoknak a Melatonin Vitabalans szedése közben fogamzásgátlást kell alkalmazniuk. Mivel egyes fogamzásgátlók növelhetik a melatonin szintjét a szervezetben, a fogamzásgátló választását kezelőorvosával kell megbeszélni (lásd „Egyéb gyógyszerek és Melatonin Vitabalans”).

Terhesség
A Melatonin Vitabalans szedése terhesség alatt nem ajánlott. A melatonin átjut a méhlepényen, és nincs elegendő információ arról, hogy ez milyen kockázatot jelenthet a magzatra nézve.

Szoptatás
A Melatonin Vitabalans szedése szoptatás alatt nem ajánlott. A melatonin átjut az anyatejbe, és nem zárható ki, hogy ez kockázatot jelenthet a szoptatott gyermekre nézve.

A készítmény hatásai a gépjárművezetéshez és a gépek kezeléséhez szükséges képességekre
A Melatonin Vitabalans álmosságot okozhat, és a bevétel után néhány órára csökkentheti az éberséget. Ezért ezt a gyógyszert nem szabad gépjárművezetés vagy gépek kezelése előtt bevenni.


3. Hogyan kell szedni a Melatonin Vitabalans-ot?

Ezt a gyógyszert mindig a kezelőorvosa vagy gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét.

„Jet lag” felnőtteknél

Az ajánlott adag napi 1-5 mg, legfeljebb 5 napig.
A maximális napi adag 5 mg, 5 napig.
Az első adagot a célállomásra érkezéskor, a szokásos lefekvési időben kell bevenni. A következő napokban is a szokásos lefekvési időben kell bevenni. A tablettát nem szabad 20:00 óra előtt vagy 04:00 óra után bevenni a célállomáson.

Álmatlanság 6-17 éves, figyelemhiányos hiperaktivitás-zavarban (ADHD) szenvedő gyermekek és serdülők esetében

Az ajánlott kezdő adag 1-2 mg, 30-60 perccel lefekvés előtt bevéve.
Az adagot egyénileg állítják be, ami nem haladhatja meg az 5 mg-ot naponta, életkortól függetlenül. A lehető legalacsonyabb adagot kell alkalmazni.
 
A kezelést rendszeresen (legalább 6 havonta) orvosnak kell ellenőriznie, hogy még mindig megfelelő-e a kezelés. A kezelést évente egyszer meg kell szakítani, hogy megvizsgálják, még mindig szükséges-e.

Az alkalmazás módja

A tablettákat egy pohár vízzel kell lenyelni. 
A Melatonin Vitabalans bevétele előtt és után 2 órával nem szabad ételt fogyasztani.

Ha az előírtnál több Melatonin Vitabalans-ot vett be
[bookmark: _Hlk56686593]Ha túl sokat vett be a gyógyszerből, vagy ha egy gyermek véletlenül bevette ezt a gyógyszert, mindig forduljon orvoshoz vagy menjen a legközelebbi kórház sürgősségi osztályára a kockázatok felmérése és további utasítások érdekében.
Az ajánlott napi adagnál nagyobb adag bevétele álmosságot okozhat.

Ha elfelejtette bevenni a Melatonin Vitabalans-ot
Ha elfelejtette bevenni az adagját lefekvéskor, és éjszaka felébred, akkor beveheti a kihagyott adagot, de legkésőbb 04:00 óráig.

Ne vegyen be kétszeres adagot a kihagyott adag pótlására.

Ha idő előtt abbahagyja a Melatonin Vitabalans szedését
[bookmark: _Hlk56686713]Nem ismertek káros hatások, ha a kezelést megszakítják, vagy idő előtt befejezik. A Melatonin Vitabalans alkalmazása a kezelés befejezése után nem okoz semmilyen megvonási tünetet.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.
[bookmark: _Hlk56686758]
Lehetséges mellékhatások: fejfájás, hányinger, étvágytalanság, szédülés, nappali álmosság és tájékozódási zavarok felnőtteknél és gyermekeknél egyaránt. Az egyéb előfordulható mellékhatásokról lásd az alábbi információkat.

Különböző alvászavarok kezelésére alkalmazott melatoninnak számos mellékhatása van.
Ha a következő súlyos mellékhatások bármelyike jelentkezik, hagyja abba a gyógyszer szedését, és azonnal forduljon kezelőorvosához.

Ritka: (1000 betegből legfeljebb 1-et érinthet)
· eszméletvesztés vagy ájulás
· angina okozta súlyos mellkasi fájdalom

Gyakoriság nem ismert: (a gyakoriság a rendelkezésre álló adatok alapján nem állapítható meg)
· túlérzékenységi reakció
· a száj vagy a nyelv duzzanata

Ha a következő mellékhatások bármelyike jelentkezik, forduljon kezelőorvosához és/vagy kérjen orvosi tanácsot:
Nem gyakori: (100 betegből legfeljebb 1-et érinthet)
· ingerlékenység, idegesség, nyugtalanság
· álmatlanság
· rendellenes álmok, rémálmok
· szorongás
· migrén, fejfájás
· letargia (fáradtság, energiahiány)
· fokozott aktivitással járó nyugtalanság
· szédülés
· fáradtság
· magas vérnyomás
· hasi fájdalom
· mellkasi fájdalom
· emésztési zavar
· szájfekély, szájszárazság
· hányinger
· a vér összetételének változása, amely a bőr vagy a szemfehérje sárgulását okozhatja
· bőrgyulladás
· éjszakai izzadás
· viszketés, bőrkiütés, száraz bőr
· végtagfájdalom
· glükóz kiválasztása a vizelettel
· megnövekedett fehérjemennyiség a vizeletben
· menopauza tünetei
· gyengeségérzet
· rendellenes májműkődés
· testtömeg-növekedés

Ritka: (1000 betegből legfeljebb 1-et érinthet)
· övsömör
· magas vérzsírszint
· depresszió
· hangulatváltozások
· agresszió, izgatottság
· sírás
· stressz tünetek
· korai ébredés
· fokozott nemi vágy
· depressziós hangulat
· tájékozódási zavar
· memóriazavar
· figyelemzavar
· álomszerű állapot
· nyugtalan láb szindróma
· rossz alvási minőség
· „bizsergő érzés”
· a szívverés érzése
· látásromlás
· könnyező szem
· forgó jellegű szédülés (vertigo)
· szédülés állás vagy ülés közben
· hőhullámok
· gyomorsav visszaáramlása a nyelőcsőbe (savas reflux)
· gyomor-bélrendszeri rendellenesség
· hólyagok a szájban, nyelvfekély
· gyomor-bélrendszeri zavarok, hányás
· rendellenes bélhangok, puffadás
· túlzott nyáltermelés, rossz lehelet
· kellemetlen érzés a hasban
· gyomorpanaszok
· gyomornyálkahártya-gyulladás
· pikkelysömör
· ekcéma
· bőrkiütés
· a kéz bőrének gyulladása (kéz dermatitisz)
· viszkető kiütés
· körömproblémák
· ízületi gyulladás
· izomgörcsök
· nyaki fájdalom
· éjszakai görcsök
· vér jelenléte a vizeletben
· nagy mennyiségű vizeletürítés
· éjszakai vizelés
· fájdalmas, hosszan tartó hímvessző-merevedés (erekció)
· prosztata gyulladás
· fáradtság
· fájdalom
· szomjúság
· a vérben található fehérvérsejtek számának csökkenése
· a vérlemezkék számának csökkenése, ami növeli a vérzés vagy véraláfutás kockázatát
· a májenzimek szintjének emelkedése
· rendellenes vérelektrolitszintek
· rendellenes laboratóriumi vizsgálati eredmények

Gyakoriság nem ismert: (a gyakoriság a rendelkezésre álló adatok alapján nem állapítható meg)
· a bőr duzzanata
· rendellenes tejtermelés

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a Melatonin Vitabalans-ot tárolni?

A gyógyszer gyermekektől elzárva tartandó!

A dobozon feltüntetett lejárati idő (EXP) után ne szedje ezt a gyógyszert. A lejárati idő az adott hónap utolsó napjára vonatkozik.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

Melatonin Vitabalans 1 mg tabletta
Buborékcsomagolás:
Legfeljebb 25 °C-on tárolandó.
A fénytől való védelem érdekében az eredeti csomagolásban tárolandó.
Tablettatartály:
A fénytől való védelem érdekében az eredeti csomagolásban tárolandó.

Melatonin Vitabalans 2 mg tabletta
A fénytől való védelem érdekében az eredeti csomagolásban tárolandó.

Melatonin Vitabalans 4 mg tabletta
A fénytől való védelem érdekében az eredeti csomagolásban tárolandó.


6.	A csomagolás tartalma és egyéb információk

Mit tartalmaz a Melatonin Vitabalans?
A készítmény hatóanyaga a melatonin. 
1 mg, 2 mg vagy 4 mg melatonint tartalmaz tablettánként.
Egyéb összetevők:
kalcium-hidrogén-foszfát-dihidrát, mikrokristályos cellulóz, magnézium-sztearát, vízmentes kolloid szilícium‑dioxid, hidegen duzzadó keményítő.

Milyen a Melatonin Vitabalans külleme és mit tartalmaz a csomagolás?
Melatonin Vitabalans 1 mg tabletta
Fehér vagy bézs színű, kapszula alakú tabletta. A tabletta méretei: 5 mm × 10 mm.
Melatonin Vitabalans 2 mg tabletta
Fehér vagy bézs színű, kerek, domború tabletta. A tabletta átmérője: 6 mm.
Melatonin Vitabalans 4 mg tabletta
Fehér vagy bézs színű, kerek, domború tabletta. A tabletta átmérője: 7 mm. 

A tablettán lévő bemetszés csak a széttörés elősegítésére és a lenyelés megkönnyítésére szolgál, nem arra, hogy a készítményt egyenlő adagokra ossza.

10, 30, 50 és 100 tabletta buborékcsomagolásban (PVC/Al) és dobozban.
10, 30, 50 és 100 tabletta műanyag kupakkal ellátott műanyag tablettatartályban és dobozban.

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja
Vitabalans Oy
Varastokatu 8,
13500 Hämeenlinna,
Finnország

Gyártó
Vitabalans Oy
Varastokatu 7–9,
13500 Hämeenlinna,
Finnország

Melatonin Vitabalans 1 mg tabletta
OGYI-T-24732/01	30×	PVC/Al buborékcsomagolásban
OGYI-T-24732/02	30×	HDPE tartályban
OGYI-T-24732/03	50×	PVC/Al buborékcsomagolásban
OGYI-T-24732/04	50×	HDPE tartályban
OGYI-T-24732/05	100×	PVC/Al buborékcsomagolásban
OGYI-T-24732/06	100×	HDPE tartályban

Melatonin Vitabalans 2 mg tabletta
OGYI-T-24732/07	30×	PVC/Al buborékcsomagolásban
OGYI-T-24732/08	30×	HDPE tartályban
OGYI-T-24732/09	50×	PVC/Al buborékcsomagolásban
OGYI-T-24732/10	50×	HDPE tartályban
OGYI-T-24732/11	100×	PVC/Al buborékcsomagolásban
OGYI-T-24732/12	100×	HDPE tartályban

Melatonin Vitabalans 4 mg tabletta
OGYI-T-24732/13	30×	PVC/Al buborékcsomagolásban
OGYI-T-24732/14	30×	HDPE tartályban
OGYI-T-24732/15	50×	PVC/Al buborékcsomagolásban
OGYI-T-24732/16	50×	HDPE tartályban
OGYI-T-24732/17	100×	PVC/Al buborékcsomagolásban
OGYI-T-24732/18	100×	HDPE tartályban

[bookmark: _GoBack]A betegtájékoztató legutóbbi felülvizsgálatának dátuma: 2026. április.

